Προς τον Διοικητή της ΔΥΠΑ, κ. Σπύρο Πρωτοψάλτη
Κοινοποίηση: κ. Άδωνι Γεωργιάδη, Υπουργό Εργασίας και Κοινωνικής Ασφάλισης

Αθήνα, 26 Οκτωβρίου 2023

Aξιότιμε κύριε Διοικητά, 

Όπως πολύ καλά γνωρίζετε, η Θεσσαλία βρίσκεται σε εξαιρετικά δεινή θέση, εξαιτίας των σοβαρών επιπτώσεων που είχε το πρωτοφανές καιρικό φαινόμενο Daniel στην οικονομική και κοινωνική ζωή του τόπου. 

Δεδομένης αυτής της κατάστασης, που ασφαλώς έχει επηρεάσει σημαντικά και τον τουρισμό της περιοχής ζητώ να τροποποιήσετε το πρόγραμμα Κοινωνικού Τουρισμού Εργαζομένων- Ανέργων και των οικογενειών αυτών περιόδου 2023-2024, προκειμένου να συμπεριληφθούν η Λάρισα, καθώς και όλοι οι νομοί της Θεσσαλίας στους προορισμούς με αυξημένες διανυκτερεύσεις, μηδενική ιδιωτική συμμετοχή και προσαυξημένη επιδότηση καθ’ όλη τη διάρκεια του έτους.

Αυτό, άλλωστε, επιβάλλεται και για λόγους ίσης αντιμετώπισης ομοίων καταστάσεων, μιας και με την υπ’ αριθμόν 1223852/23.10.2023 απόφαση της κυρίας Υποδιοικήτριας της ΔΥΠΑ τροποποιήθηκε η Δημόσια Πρόσκληση 14/2023, συμπεριλαμβάνοντας το νομό του Έβρου, λόγω των πυρκαγιών, που προκλήθηκαν στην περιοχή. 

Αναμένω την θετική ανταπόκρισή σας στο αίτημά μου. 
Σας ευχαριστώ. 

Με εκτίμηση, 
Χρήστος Κέλλας
Βουλευτής ΝΔ Ν. Λάρισας

